ເພງ​ Hotel California ​ຂັບ​ຮ້ອງ​ໂດຍວົງ ​ The Eagles
​ສັບ​ປະ​ດາ​ນີ້​ ວັນ​ນະ​ສອນ ​ຈະ​ມາ​ກ່ອມ​ທ່ານ ​ດ້ວຍ​ເພງປະ​ເພດ classic ທ່ານ​ຜູ້​ຟັງ ​ບໍ່​ຜິດ​ຫວັງ​ແນ່​ນ່ອນ.
ຄ່ຳຄືນນີ້ ວັນນະສອນ ຈະມາກ່ອມທ່ານຜູ້ຟັງດ້ວຍເພງລູກທົ່ງສາກົນແບບ classic ແລະແນວເພງອື່ນໆ ນຳດ້ວຍ ຂໍເຊີນຮັບຟັງເພງມ່ວນໆ ໃນລາຍການສຽງເພງຈາກ ແດນໄກຂອງວີໂອເອ ສະບາຍດີທຸກໆທ່ານ ເປັນຈັ່ງໃດລະ ເພງ Hotel California ຂອງວົງ  Eagles ເພງດັງໃນອະດີດທີ່ວັນນະສອນ ໄດ້ຈັດໃຫ້ທ່ານຜູ້ຟັງ ໃນຕົ້ນລາຍການນັ້ນ ຄົງເປັນ ທີ່ຖືກໃຈຂອງທ່ານຜູ້ຟັງເປັນແນ່ແທ້ ເອົາໄປຟັງເພງມ່ວນໆ ກັນອີກຕື່ມ ວັນນະສອນ ຍອມຮັບວ່າ ບໍ່ໄດ້ເຕີບໂຕມາກັບເພງລູກທົ່ງອາເມຣິກັນພວກນີ້ດອກ ແຕ່ພໍໄດ້ມາຈັດທຳ ລາຍງານສຽງເພງຈາກແດນໄກຂອງວີໂອເອແລ້ວ ເຮັດໃຫ້ວັນນະສອນ ມີຄວາມມັກຮັກ ໃນດົນຕີປະເພດນີ້ຫຼາຍຂຶ້ນ ຟັງແລ້ວຊຶ້ງໄປຕາມເນື້ອຮ້ອງທຳນອງ ເພາະວ່າ ບົດເພງ ທັງຫຼາຍພວກນີ້ ໄດ້ກັ່ນຕອງມາຈາກເລື້ອງລາວຊີວິດຈິງ ແຕ່ງເຕີມຮ້ອຍກອນ ກາຍມາ ເປັນເພງ ແລະບົດເພງຕໍ່ໄປນີ້ ກໍມີຄວາມໝາຍດີໆ ເອົາຢ່າລໍຊ້າເລີຍມາຮັບຟັງເພງຂອງ Home ຂອງ Michael Buble ເພງນີ້ ມີທັງສອງແບບ ທັງແນວ classic ແລະລູກທົ່ງ ຊຶ່ງກໍມ່ວນທັງສອງແບບ ເອົາມາຟັງແບບ classic ກັນກ່ອນ ຄັ້ງໜ້າຈະຈັດແນວເພງ ລູກທົ່ງມາໃຫ້ທ່ານຟັງ ເນື້ອໃນຄວາມໝາຍຂອງເພງນີ້ ກໍແມ່ນວ່າ ຈະຢູ່ຂອບຟ້າແດນໃດ ຈະມີຊື່ສຽງໂດ່ງດັງປານໃດ ແຕ່ຂ້ອຍ ກໍຍັງຢາກຈະກັບມາບ້ານກັບມາຫາຄວາມຮັກ ອັນອົບອຸ່ນໃນບ້ານ…ທ່ານຜູ້ຟັງທີ່ກຳລັງຂັບລົດໄປຟັງລາຍຊການໄປຢູ່ນັ້ນ ກໍຮີບຟ້າວ ກັບບ້ານລະ ຢ່າໄດ້ແຫວະໄປໃສ ຂໍສົ່ງທ່ານຜູ້ຟັງເຂົ້ານອນດ້ວຍເພງ ມ່ວນໆອີກຕື່ມເພງນຶ່ງ ເປັນເພງຂອງ Keith Urban ນັກຮ້ອງລູກທົ່ງຊາວບ້ານເຄນກາລູພຸ້ນ ຊຶ່ງເພງ Little Bit Of Everything ນີ້ ມີຄວາມໄນ ແບບວ່າ ຂ້ອຍບໍ່ຕ້ອງການຫຍັງຫຼາຍ ຂໍເປັນພຽງສິ່ງເລັກໆນ້ອຍໆ ທີ່ເຈົ້າ ກະທຳຕໍ່ຂ້ອຍ ໃຫ້ຄວາມຮັກຄວາມເອົາໃຈໃສ່ ຂ້ອຍກໍພໍໃຈແລ້ວ ຂໍໃຫ້ທຸກທ່ານນອນ ຫຼັບຝັນຫວານ ພົບກັນໃໝ່ໃນສັບປະດາໜ້າ